Държавен вестник, бр. 17, 2025 г., стр. 43

БРОЙ  17	
Д Ъ Р Ж А В Е Н  В Е С Т Н И К 	
СТР.  43   
• във всички останали случаи, включително 
при преакредитация и разширяване на 
акредитацията, при получаване на новите 
документи за акредитация.
ООС е длъжен да получи сертификата за 
акредитация и приложението към него в срок 
до 15 (петнадесет) дни от датата на уведомя­
ването. При неполучаване на документите 
за акредитация в указания срок ИА БСА ще 
спре акредитацията.
5. ПОДДЪРЖАНЕ НА АКРЕДИТАЦИЯТА
Акредитацията е с валидност от 4 (четири) 
години от датата на издаване на сертификата за 
акредитация. Поддържането на акредитацията 
се извършва за целия период на валидност на 
сертификата за акредитация. Поддържането 
на акредитацията включва надзор и други 
действия, извършвани от агенцията, с цел да 
се осигури непрекъснато съответствие на дей­
ността на акредитираните лица с изискванията 
и процедурите за акредитация на агенцията 
и запазване на доверието в качеството на 
предлаганите от акредитираните лица услуги.
ИА БСА разработва и прилага програма за 
оценяване, за да оцени дейностите на ООС по 
време на цикъла на акредитация, за да осигури, 
че дейностите по оценяване на съответствието, 
представителни за обхвата на акредитацията 
на съответните местонахождения, се оценяват 
по време на цикъла на акредитация. Програ­
мата за оценяване разработва, като се вземат 
предвид изискванията на международните 
стандарти и на други нормативни документи, 
съдържащи изисквания към ООС и към об­
хвата на акредитация, събраната информация 
от ИА БСА относно системата за управление, 
дейностите и функционирането на органа за 
оценяване на съответствието и оценения във 
връзка с тези изисквания и информация риск.
Програмата за оценяване включва два 
планови надзора и оценка за преакредитация 
или надзор. Изключение са ООС, за които се 
изисква извършване на надзор всяка година, 
както е посочено по-долу в т. 5.1.
ИА БСА може да извършва извънредни 
оценки като резултат от жалби, изменения, 
прехвърляне на предоставената акредитация 
от едно юридическо лице на друго или други 
въпроси, които могат да засегнат способност­
та на ООС да изпълнява изискванията за 
акредитация.
По време на периода на валидност на 
акредитация акредитираният ООС може да 
промени (ограничи или разшири) обхвата на 
акредитация, като срокът на валидност на 
предоставената акредитация не се променя. 
Решенията за спиране на акредитацията за 
целия или спиране на акредитацията за част от 
предоставения обхват (временно ограничаване 
на обхвата), за ограничаване и отнемане на 
акредитацията се вземат при изпълнение на 
правилата на т. 4.3.7 от настоящата процедура.
5.1. Планов надзор
Надзорът се осъществява чрез оценка на 
място за установяване съответствието на 
акредитираните лица с изискванията за ак­
редитация и с процедурите за акредитация на 
агенцията, като се взема предвид и участие 
на акредитираните лаборатории в междулабо­
раторни сравнения, изпитвания за пригодност 
или други дейности, удостоверяващи компе­
тентността на акредитираните лица.
Планов надзор се провежда въз основа на 
утвърдените програми за периодична оценка 
на компетентността на акредитираните ООС.
След предоставяне на първоначална ак­
редитация/преакредитация първият планов 
надзор чрез оценка на място се извършва в 
срок от 9 (девет) до 12 (дванадесет) месеца от 
датата на издаване на сертификата за първо­
начална акредитация/преакредитация. Всеки 
следващ планов надзор/преоценка се извършва 
в срок от 12 (дванадесет) до 18 (осемнадесет) 
месеца от предходната оценка на място, като 
при подадено заявление за преакредитация 
последният планов надзор се комбинира с 
оценка за преакредитация (преоценка).
Поддържането на акредитацията на органи 
по валидация и верификация се извършва за 
целия период на предоставената акредитация 
чрез годишни надзори с цел да се провери 
поддържането и прилагането на вътрешни­
те процедури с обръщане на внимание на 
разпределяне на отговорностите на подходящо 
квалифицирани екипи за верификация. Пър­
ви планов надзор на органите за валидация 
и верификация се провежда не по-късно от 
12 месеца след датата, на която е издаден 
неговият сертификат за акредитация.
Поддържането на акредитацията на органи 
по сертификация на биологично производ­
ство съгласно Регламент (EC) № 834/2007 се 
извършва за целия период на предоставената 
акредитация чрез годишни надзорни оценки 
в съответствие с ЕА-3/12 М:2013 Политиката 
на ЕА за акредитация на органи по сертифи­
кация на биологично производство.
Планирането се извършва въз основа на 
посочените по-горе правила и в зависимост от 
степента на стабилност, която са достигнали 
услугите на акредитираните ООС.
При наличие на обективни обстоятелства 
ООС може писмено да изиска от ИА БСА 
отлагане/промяна на периода на надзор само 
в случай че не се нарушава регламентираният 
период за провеждане на надзор.
Всеки отказ на ООС за провеждане на 
надзор в нарушаване на регламентираните 
периоди за неговото провеждане се счита за 
неизпълнение на изискванията за акредитация 
и води до спиране на акредитацията.
Надзорните оценки на място се извършват 
по правилата, описани от т. 4.3.3 до т. 4.3.6 
от настоящата процедура.